โรงเรียนเซนต์ปีเตอร์ ธนบุรี

โรงเรียนเซนต์ปีเตอร์ ธนบุรี (อังกฤษ: Saint Peter Thonburi) เป็นโรงเรียนเอกชนขนาดเล็กประเภทสามัญศึกษาของฝ่ายการศึกษา ในเขตมิสซังกรุงเทพฯ สังกัดสำนักบริหารงานคณะกรรมการการศึกษาเอกชน เปิดทำการสอนในระดับเตรียมอนุบาล อนุบาล 1-3 ประถมศึกษา และมัธยมศึกษา ปัจจุบัน โรงเรียนเซนต์ปีเตอร์ ธนบุรี ตั้งอยู่ที่ เลขที่ 148 ถนนพุทธมณฑลสาย 1 แขวงคลองขวาง เขตภาษีเจริญ กรุงเทพมหานคร รหัสไปรษณีย์ 10160 มีนักเรียนทั้งหมด 1,881 คน บุคลากรทั้งหมด 182 คน ประวัติ โรงเรียนเซนต์ปีเตอร์ ธนบุรี เป็นโรงเรียนเอกชนขนาดใหญ่ประเภทสามัญศึกษาของฝ่ายการศึกษา ในเขตมิสซังกรุงเทพฯ สังกัดสำนักบริหารงานคณะกรรมการการศึกษาเอกชน เดิมตั้งอยู่บริเวณ เลขที่ 8 หมู่ 5 ตำบลบางเชือกหนัง อำเภอตลิ่งชัน กรุงเทพมหานคร โดยการจัดตั้งมีความเป็นมาดังนี้ พ.ศ. 2460 - 2471 บาทหลวงฮุย ได้เป็นอธิการโบสถ์ธรรมมาสน์นักบุญเปโตร (โบสถ์พระตรีเอกภาพ) ได้จัดสร้างโรงเรียนของโบสถ์ขึ้นตั้งชื่อว่า "โรงเรียนพระตรีเอกานุภาพ" พ.ศ. 2470 - 2494 บาทหลวงเฟดริก อุ่น จิตติ์ชอบค้า ได้มาเป็นอธิการโบสถ์ และได้ เปลี่ยนชื่อโรงเรียนเป็น "โรงเรียนตรีจิตวิทยา" เปิดสอนทั้งภาษาไทย และภาษาจีน โดยมี นายจอก จิตต์ชอบค้า เป็นผู้จัดการ และ นายสง่า เอกบุสย์ เป็นครูใหญ่ พ.ศ. 2495 - 2496 บาทหลวงวิลเลี่ยม ตัน ได้สร้างอาคารเพิ่มอีก 1 หลัง และในปี 2495 เจ้าของโรงเรียนได้มอบโรงเรียนให้ บาทหลวงดาเนียล วงศ์พินิจ เป็นผู้ลงนามแทน เจ้าของโรงเรียน นายเจริญ กอหะสุวรรณ เป็นผู้จัดการ และ นางสาวละมุด นามวงศ์ เป็นครูใหญ่ พ.ศ. 2496 - 2502 คุณพ่อเปรดาญ เป็นอธิการโบสถ์และได้เปลี่ยนชื่อโรงเรียนจาก "ตรีจิตวิทยา" เป็น "ตรีมิตวิทยา" พ.ศ. 2502 - 2509 บาทหลวงลออ สังขรัตน์ เป็นอธิการโบสถ์ได้สร้างอาคารไม้ ยาว 4 เมตร ใช้เป็นห้องเรียน ห้องอาหาร เวทีแสดงในงานโบสถ์และโรงเรียน โดยตั้งชื่ออาคารหลังนี้ว่า "หอประชุม บาทหลวงลออ สังขรัตน์" ซิสเตอร์สาลี่ ดำริห์ เป็นครูใหญ่ พ.ศ. 2509 บาทหลวงถาวร กิจสกุล ได้รับตำแหน่งให้เป็นเจ้าของ และผู้จัดการ พ.ศ. 2510 ซิสเตอร์พวงน้อย ตรีมรรคา รับหน้าที่ครูใหญ่ พ.ศ. 2512 ขยายชั้นเรียนถึง ม.ศ.3 ต่ออาคารเรียนหลังที่ 1 อีก 2 ห้องเรียน และต่อมาเป็นห้องพิเศษอีก 3 ห้องเรียน พ.ศ. 2517 ได้รับอนุญาตให้เปลี่ยนชื่อโรงเรียน จากเดิม "ตรีมิตวิทยา" เป็น "ตรีมิตรวิทยา" พ.ศ. 2515 บาทหลวงสานิจ สถะวีระวงส์ เป็นผู้รับใบอนุญาต ซิสเตอร์สุภาภรณ์ แตงอ่อน เป็นผู้จัดการและครูใหญ่ พ.ศ. 2520 โรงเรียนได้ขออนุญาตยุบชั้น ม.ศ.1 - ม.ศ.3 จึงมีนักเรียนระดับชั้น ป.1 - ป.6 ตั้งแต่ ปี 2521 เป็นต้นมา พ.ศ. 2522 บาทหลวงสุเทพ พงษ์วิรัชไชย เป็นผู้รับใบอนุญาต ซิสเตอร์ทองหล่อ ตระกูลเง็ก เป็นผู้จัดการและครูใหญ่ พ.ศ. 2523 ซิสเตอร์มารีอัน ฉายาเจริญ รับหน้าที่เป็นผู้จัดการ และครูใหญ่ พ.ศ. 2525 สร้างหอประชุม และห้องเรียนถาวร อีก 2 ห้องเรียน พ.ศ. 2526 บาทหลวงบัณฑิต ปรีชาวุฒิ เป็นผู้รับใบอนุญาต ได้จัดห้องเรียนถาวร 2 ห้อง เป็น ห้องอำนวยการ และห้องพักครู พ.ศ. 2529 บาทหลวงสุทศ ประมวลพร้อม เป็นผู้รับใบอนุญาตและผู้จัดการ ซิสเตอร์อารี มั่นศิลป์ เป็นครูใหญ่ พ.ศ. 2531 ซิสเตอร์วีณา สุทธินาวิน เป็นครูใหญ่ พ.ศ. 2532 บาทหลวงชัชวาล ศุภลักษณ์ เป็นผู้รับใบอนุญาต และขอเปลี่ยนแปลงการเปิดทำการสอนระดับก่อนประถมศึกษาจากเดิม อนุบาล 1 - 2 เป็นอนุบาล 1 - 3 พ.ศ. 2533 บาทหลวงสุรชัย ชุ่มศรีพันธ์ เป็นผู้รับใบอนุญาต ได้มีการปรับปรุงสนามเด็กเล่น ด้านหลังบ้านพักภคินี ด้านอาคารสถานที่ได้เทปูนสนามเด็กเล่น หน้าโรงอาหารเพิ่มขึ้นเพื่อเป็นที่เล่นกีฬา พ.ศ. 2536 บาทหลวงอดิศักดิ์ สมแสงสรวง เป็นผู้รับใบอนุญาต พ.ศ. 2537 ซิสเตอร์สุนีย์พร กตัญญู เป็นครูใหญ่ พ.ศ. 2535 เขตมิสซังกรุงเทพฯ ได้อนุมัติให้ดำเนินการก่อสร้างอาคารเรียนใหม่ ในพื้นที่ที่เตรียมไว้ห่างจากสถานที่เดิมประมาณ 200 เมตร และในวันที่ 22 กุมภาพันธ์ พ.ศ. 2540 พระคาร์ดินัล ไมเกิ้ล มีชัย กิจบุญชู อัครมุขนายกมิสซังโรมันคาทอลิกกรุงเทพฯ ได้ทำพิธีวางศิลาฤกษ์ วัดและโรงเรียนหลังใหม่ ทำการก่อสร้างอาคารเรียนคอนกรีตเสริมเหล็ก 3 ชั้น 1 หลัง 17 เมษายน 2541ย้ายโรงเรียนจากสถานที่ตั้งเดิมไปยังสถานที่ตั้งใหม่ตั้งอยู่เลขที่ 83 หมู่ที่ 3 แขวงคลองขวาง เขตภาษีเจริญ กรุงเทพมหานคร เปิดทำการสอนในระดับก่อนประถมศึกษา และระดับประถมศึกษาพ.ศ. 2542 บาทหลวงธีรวัฒน์ เสนางค์นารถ เป็นผู้รับใบอนุญาต และผู้จัดการ พ.ศ. 2543 ซิสเตอร์จารุณี กิจบำรุง เป็นครูใหญ่ ได้จัดวางแผนงานเพื่อรองรับ นโยบายการปฏิรูปการศึกษา และรับรองมาตรฐานการศึกษา พัฒนาบุคลากร และอาคารสถานที่ เปิดสอนในระดับมัธยมศึกษาปีที่ 1 จำนวน 2 ห้องเรียน พ.ศ. 2544 โรงเรียนตรีมิตรวิทยาเปิดทำการสอนตั้งแต่ระดับก่อนประถมศึกษา ระดับประถมศึกษา และระดับมัธยมศึกษา (ม.1 - ม.2) วันที่ 27 กุมภาพันธ์ - 1 มีนาคม 2544 โรงเรียนได้รับการตรวจประกันคุณภาพการศึกษาจากกระทรวงศึกษาธิการ พ.ศ. 2546 บาทหลวงสำรวย กิจสำเร็จ เป็นผู้รับใบอนุญาต ซิสเตอร์วีรวรรณ กิจเจริญ เป็นผู้จัดการ/ครูใหญ่ พ.ศ. 2548 โรงเรียนเข้ารับการประเมินคุณภาพการศึกษาจากสำนักงานรับรองมาตรฐาน และประเมินคุณภาพการศึกษา (องค์กรมหาชน) ระหว่างวันที่ 22, 24 - 25 กุมภาพันธ์ พ.ศ. 2548 และจัดให้มีการเรียนการสอนภาษาจีนและภาษาอังกฤษแบบ Intensive Course ขึ้น พ.ศ. 2549 ขยายชั้นเรียน ม.1 จาก 2 ห้องเป็น 3 ห้อง พร้อมส่งเสริมสนับสนุนผู้ปกครอง เตรียมความพร้อมเด็กก่อนวัยเรียนร่วมกับทางโรงเรียนและจัดให้มีห้องคอมพิวเตอร์บริการคุณครูในการทำงาน (Service Room) แสดงถึงการพัฒนาระบบเทคโนโลยีในด้านการจัดทำผลการสอบและเอกสารผลการเรียนอีกระดับหนึ่ง พ.ศ. 2550 ขยายชั้นเรียน ม.2 จาก 2 ห้องเป็น 3 ห้อง จัดให้มีศูนย์การเรียนเรียนเทคโนโลยีสารสนเทศ (Information Technology Education Center) ขึ้นที่อาคารศิลา 1 ห้องเรียนและอาคารนาวา 1 ห้องเรียน และได้รับอนุญาตให้ขยายชั้นเรียนเตรียมอนุบาล ตามใบอนุญาตเลขที่ กส 1243/2550 เมื่อวันที่ 1 พฤศจิกายน 2550 พ.ศ. 2551 ซิสเตอร์มยุรา วาปีโส เป็นครูใหญ่ โรงเรียนเข้ารับการตรวจประเมินคุณภาพการศึกษา จากสำนักงานรับรองมาตรฐานและประเมินคุณภาพการศึกษา (องค์การมหาชน) รอบที่ 2 และได้รับรองคุณภาพในการศึกษาในปี พ.ศ. 2551-2555 ทำการขยายห้องเรียน Intensive จำนวน 2 ห้องและปรับภูมิทัศน์ต่างภายในโรงเรียน พ.ศ. 2552 บาทหลวงวิชชุกรณ์ เกตุภาพ เป็นผู้รับใบอนุญาตและผู้จัดการ ได้จัดซื้อเครื่องคอมพิวเตอร์ใหม่ พร้อมทั้งปรับปรุงหก้องเรียนคอมพิวเตอร์ใหม่จำนวน 1 ห้องเรียน เพื่อการเรียนการสอนมีประสิทธิภาพมากขึ้น ทำการปรับปรุงอาคารสถานที่และภูมิทัศน์ต่างๆภายในและบริเวณโดยรอบ ติดตั้งระบบวงจรปิด ภายในบริเวณทั้งหมดของโรงเรียน และบริเวณโบสถ์และบ้านพักผู้บริหาร พ.ศ. 2553 โรงเรียนได้จัดกิจกรรมและพัฒนาการเรียนการสอนด้านคณิตศาสตร์และภาษาอังกฤษในระดับมัธยมต้นอีกด้วย ในปีการศึกษานี้ทางโรงเรียนยังได้ทำการปรับปรุงห้องเรียน อาคารเรียน เช่น ปรับปรุงห้องปฏิบัติการทางภาษา (Sound Lab) ปรับปรุงเวทีหลักในอาคารมานนา และสร้างเวทีย่อในอาคารนาวา (ตึกเรียนอนุบาล, ป.1) พร้อมทั้งติดตั้งระบบไฟ แสง สี เสียง อีกด้วย พ.ศ. 2554 ในปีการศึกษานี้ทางโรงเรียนได้เปลี่ยนชื่อโรงเรียนจาก "ตรีมิตรวิทยา" เป็น "เซนต์ปีเตอร์ ธนบุรี" เพื่อให้สอดคล้องกับชื่อนักบุญองค์อุปถัมภ์ของเรียน และเปิดทำการสอนในระดับชั้นมัธยมศึกษาตอนปลาย (ชั้นมัธยมศึกษาปีที่ 4) เป็นปีแรก ในสายวิทยาศาสตร์-คณิตศาสตร์ 1 ห้องเรียน และสายคณิตศาสตร์-ภาษาอังกฤษ จำนวน 1 ห้องเรียน อีกทั้งได้ทำการปรับปรุงอาคารสถานที่มากมาย เช่น จัดทำห้องบูรณาการของระดับชั้นปฐมวัย ปรับปรุงห้องฟิสิกส์ เคมี ชีวะ ติดตั้งระบบ Wi-fi ทั่วบริเวณโรงเรียน สร้างหลังคาบังแดดระหว่างอาคารศิลา (ตึกอาคารเรียนประถมศึกษาปีที่ 2 - มัธยมศึกษาปีที่ 4) กับ อาคารมานนา (ตึกอาคารโรงอาหารและหอประชุม) โดยจะเริ่มทำการก่อสร้างในเดือนเมษายน 2554 พ.ศ. 2555 เปิดทำการสอนในระดับชั้นมัธยมศึกษาปีที่ 5 เป็นปีแรก ในสายวิทยาศาสตร์-คณิตศาสตร์ 1 ห้องเรียน และสายคณิตศาสตร์-ภาษาอังกฤษ จำนวน 1 ห้องเรียน พ.ศ. 2556 เปิดทำการสอนในระดับชั้นมัธยมศึกษาปีที่ 6 เป็นปีแรก ในสายวิทยาศาสตร์-คณิตศาสตร์ 1 ห้องเรียน และสายคณิตศาสตร์-ภาษาอังกฤษ จำนวน 1 ห้องเรียน ปัจจุบัน โรงเรียนเซนต์ปีเตอร์ ธนบุรี ตั้งอยู่ที่ เลขที่ 148 ถนนพุทธมณฑลสาย 1 แขวงคลองขวาง เขตภาษีเจริญ กรุงเทพมหานคร 10160 ผู้บริหาร ผู้รับใบอนุญาต : อัครมุขนายก ฟรังซิสเซเวียร์ เกรียงศักดิ์ โกวิทวาณิช ผู้ลงนามแทนผู้รับใบอนุญาต/ผู้จัดการ : บาทหลวงธนัญชัย กิจสมัคร ผู้อำนวยการ : ซิสเตอร์วราภรณ์ ชีวเรืองโรจน์ อาคารเรียน อาคารตรีเอกภาพ ชั้นที่ 1 ที่ทำการของผู้ลงนามแทนผู้รับใบอนุญาต/ผู้จัดการ ผู้อำนวยการ ห้องธุรการ-การเงิน ห้องถ่ายเอกสาร-โรเนียว ห้องพยาบาล (ใหญ่) ห้องน้ำผู้ปกครอง ชั้นที่ 2 ห้องวิชาการ ห้องวัดผล ห้องแนะแนว ห้องจิตตาภิบาล ห้องฝ่ายบริหารจัดการทั่วไปและสัมพันธชุมชน ห้องประชุมเล็ก ชั้นที่ 3 ห้องสารสนเทศ ห้องประชุมใหญ่ ห้องเก็บของ อาคารนาวา ชั้นที่ 1 ห้องอนุบาล ห้องฝ่ายอาคารสถานที่ ห้องพยาบาล ห้องเรียนระดับชั้นเตรียมอนุบาล อนุบาล 1 โรงอาหาร สระว่ายน้ำ แผนกเบอเกอรี่ ลานโถงใหญ่ ซึ่งมีเวทีพร้อมระบบแสง สี เสียง ชั้นที่ 2 ห้องเรียนระดับชั้นอนุบาล 2-3 ห้องศิลปะ ห้องดนตรี-นาฏศิลป์ ห้องศูนย์สื่อการเรียนรู้ ห้องพักครูประถม 1 และ Intensive Course ห้องพักครูต่างชาติ จากสถาบัน NAVA และ OKLS ชั้นที่ 3 ห้องเรียนระดับชั้นประถมศึกษาปีที่ 1 และ Intensive Course ห้องคอมพิวเตอร์ ห้อง I-tec 1 ห้อง I-tec 2 อาคารศิลา ชั้นที่ 1 ห้อง Sevice room ห้องสตูดิโอ ห้องฝ่ายกิจการนักเรียน (ปกครอง) ห้องสหการณ์ ห้องพักครูจำนวน 2 ห้อง และห้องสมุด ชั้นที่ 2 ห้องเรียนระดับชั้นประถมศึกษาปีที่ 3-4 ชั้นที่ 3 ห้องเรียนระดับชั้นประถมศึกษาปีที่ 5-6 ชั้นที่ 4 ห้องเรียนระดับชั้นมัธยมศึกษาปีที่ 1-3 และห้องเรียนระดับชั้นมัธยมศึกษาปีที่ 6 ชั้นที่ 6 ห้องเรียนระดับชั้นมัธยมศึกษาปีที่ 4-5 ห้องพักคณะครูระดับชั้นมัธยมปลาย ห้องฟิสิกส์ ห้องชีววิทยาและเคมี ห้องคอมพิวเตอร์ อาคารมานนา ใช้เป็นโรงอาคารและหอประชุมโดยยังมีเวทีหลัก พร้อมระบบเสียง โรงครัว และที่ทำการแผนกโภชนาการ ธนาคารโรงเรียน ตั้งอยู่ด้านหน้าอาคารนาวา ปัจจุบันใช้เป็นที่ทำการธนาคารของโรงเรียน เปิดให้บริการทุกวันจันทร์ พุธ ศุกร์ โครงการในอนาคต อาคารเรียนมัธยมตอนปลาย นักเรียนที่มีชื่อเสียงในปัจจุบัน โมรียา จุฑานุกาล นักกอลฟ์ทีมชาติ เอรียา จุฑานุกาล นักกอลฟ์ทีมชาติ เน คำวงษา นักกีฬาเทควันโดทีมชาติ ธนธรณ์ ยามานากา นักกีฬาสเกตทีมชาติ ศิษย์เก่าที่มีชื่อเสียง กวินทร์ ธรรมสัจจานันท์ ผู้รักษาประตูทีมชาติไทยชุดปัจจุบัน และผู้รักษาประตูของโอฮา เลอเฟิน ทองภูมิ สิริพิพัฒน์ ดารา, พิธีกร บุศริน หยกพรายพันธ์ ดารา, พรีเซนเตอร์ อิศราภา อิ่มประเสริฐสุข นักยิงปืนเป้าบิน เบญจพร ศรีพนมธร นักว่ายน้ำ ธันย์ชนก สายสวัสดิ์ นักแสดง แหล่งข้อมูลอื่น เว็บไซต์โรงเรียนเซนต์ปีเตอร์ ธนบุรี แผนที่และภาพถ่ายทางอากาศของ โรงเรียนเซนต์ปีเตอร์ ธนบุรี ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์